Diari Oficial de la Generalitat Valenciana


Sumari del DOGV 8036, del 10-05-2017 (2017/3752)

Informació pública del Pla de reforma interior modificador de la parcel·la delimitada pels carrers del Miniaturista Messeguer i de Rafael Tenes Escrich.
--------------------------------------------------------------------------------------------------------------------------------------------------------

### Dades del document

Número de DOGV
:   8036

Data del DOGV
:   10-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3752


Data del document
:   28-04-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del Pla de reforma interior modificador de la parcel·la delimitada pels carrers del Miniaturista Messeguer i de Rafael Tenes Escrich. [2017/3752]  
La Junta de Govern Local de l'Ajuntament de València, en sessió celebrada el 28 d'abril de 2017, ha adoptat l'acord que en la part dispositiva diu el següent:  
«Primer. Iniciar el procés de consulta a les administracions públiques afectades i persones interessades i sotmetre a informació pública el Pla de reforma interior modificador de la parcel·la delimitada pels carrers del Miniaturista Messeguer i de Rafael Tenes Escrich, a Benimàmet, durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, així com posar-ne a disposició del públic la documentació tant a les dependències municipals com en el web municipal.  
Segon. Sol·licitar informe als serveis municipals afectats per l'actuació, a les entitats subministradores dels serveis públics urbans que puguen resultar afectades i a Ferrocarrils de la Generalitat Valenciana.  
  
Tercer. Notificar aquest acord als interessats, així com a l'Associació de Veïns de Benimàmet, al Col·legi Públic Benimàmet i a l'AMPA del Col·legi Públic Benimàmet.  
Quart. Procedir a la inserció en el web municipal www.valencia.es de la documentació sotmesa a informació pública; així mateix, aquesta documentació podrà ser examinada a l'Oficina Municipal d'Informació Urbanística, situada a la planta baixa de l'edifici municipal de l'Antiga Fàbrica de Tabac, ubicat al carrer d'Amadeu de Savoia, número 11.»  
  
I de conformitat amb el que estableix l'article 57 en relació amb l'article 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, comptadors des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanismo), en compliment de l'article 53.2 de la LOTUP.  
  
València, 28 d'abril de 2017.- El secretari: Manuel Latorre Hernández.